غزل گُشی ءِ شاخ
نبشتہ کار: میرساگر
غزل گُشی ءِ قصّہ ءُ بیان سادگ ءُ پنچ شاحاں بہر کنگ بیت
۔1۔۔۔۔دریاب (بحر)
۔2۔۔۔تَلمَل بند (مطلع)
۔3۔۔۔پیشرِد (قافیہ)
۔4۔۔۔رِد (ردیف)
۔5۔۔۔کہربا بند(مقطع)
اصولی حوالہ ءَ پہ غزل گُشی ءَ دریاب گچین کنگ بیت۔۔۔۔پدا تَلمَل بند آرگ بیت کہ ایشی ءِ تہا تئی ہَما گچین کُرتگیں دَریاب وانوک ءُ گوشداروک ءَ سر بیت ءُ آ مانگیشگ ءَ رَکّیت۔۔۔سیمی پیشرد اِنت کہ اے ہمتَواریں گالانی یک مُچّی یے ءُ ایشی ءِ منصفی ءُ شاہدی ءِ مہار بُن پیشرِد ءِ دَست ءَ اِنت کہ آ ایشی ءَ دگہ نیمگے سَر کشّی ءَ نئیلیت۔۔۔چارمی رِد اِنت کہ پیشرد ءَ رند آرگ بیت کہ پیشرد ءُ شعر ءِ زیبائی ءَ یک سُردود ءُ آہنگے بکشائیت۔۔۔پنچمی ءُ گُڈّی بہر کہربا بندئیگ اِنت ۔۔۔۔۔اے نی ہَما سیمسر اِنت کہ تو پہ اَوّل ہمیشی ءَ شُورہاں بَندان ءُ آیان ئے ۔۔۔اِدا دھماکہ لازمی اِنت۔۔۔۔۔۔۔۔۔
مرچاں غزل وتی پیشی رِوایتاں نہ مَنتگ۔۔۔غزل ءَ گوں اَوّلی بغاوت عطاشادءَ کُتگ اَت گوں وتی روایتی رَنگ ءَ ءُ ہمیشی ءِ اثراں شاح کشّان کُت ۔۔غزلءَ گوں دومی تجربہ مارا منیرءِ کِرّا دَز کپیت۔۔۔منیر مومن ءَ گوں چابکدستی ءَ غزل ءِ پیشرد گوں تواراں پُرْوشت ءُ تحریری صورتءَ بدل کُت اَنت، تغزّل داشت ءُ سیمسر گوں روایتی شعری اندازے ءَ مَٹ کُت اَنت کہ غزل ءِ چہرگءَ جَنَگءَ اَنت۔۔۔۔ بلے غزل انگت نیَنت۔۔۔۔
منیر ءَ پد ہر کس کہ منیرءِ رنگءَ گُشیت آ بہہ نہ اِنت کہ منیر ءِ اُسلوب تہنا منیر ءِ جندءِ اُسلوب اِنت ءُ ہرچی کہ ایشیءِ نزیکّ آیگءِ جہد ءُ جفا سازیت بزاں جندءَ گار کنت کہ اے یک اژدھائی طلسمے۔۔۔۔